О П Р Е Д Е Л Е Н И Е
гр. ЛЕВСКИ, _07.10._ 2008 г.

В ИМЕТО НА НАРОДА

Левченски районен съд в ЗАКРИТО съдебно заседание на _07.10._ 2008 г. в състав:
	                               Председател:    _СТОЙКА МАНОЛОВА_
			       Съдебни заседатели: 	Анка Грозданова
							         Тодор Тодоров	 				                                      			                                               
при участието на секретаря __ и прокурора __, като разгледа докладваното от съдия Манолова н.о.х дело № _20074410200501_ по описа  за _2007_ год., за да се произнесе, взе предвид следното:	
	Производството е по реда на чл. 306 ал.1 т.4 от НПК.
	В РС Левски е постъпило искане от Национално бюро за правна помощ за присъждане на направените разноски по делото за назначения по същото служебен защитник.
	Към искането е приложено решение № ПЛ 1394/25.09.2007 г., с което на основание представен отчет за извършена правна помощ от адвокат Д.Д. от АК гр. П. по отношение на А.А. и становище от адвокатския съвет на адвоката е определено да се изплати възнаграждение в размер на 320 лв.
	С протоколно определение №101/01.08.2007 г. РС Левски е одобрил постигнатото споразумение по НОХД20074410200501 по описа на съда за 2007 г., постигнато между РП Левски, подсъдимия А. А. и защитника му адвокат М. споразумение, за извършено престъпление по чл. 195 ал.1,т.4 във вр. с чл. 194, ал.1 и чл. 18 ал.1 от НК, като му е наложено наказание лишаване от свобода за срок от една година, като изпълнението на наложеното наказание е отложено с тригодишен изпитателен срок.
Определението е влязло в сила на 01.08.2007 г.
Съдът е назначил на подсъдимия определения за служебен защитник от АК П. адв.Д. М.. 
Съгласно разпоредбите от Наредбата за заплащане на правната помощ, заплащането на предоставената правна помощ се извършва от НБПП гр.София, въз основа на представен отчет от назначения за служебен защитник - адвокат, след приключване на производството по делото.
Съобразно императивната разпоредба на чл. 189 ал.3 от НПК, когато подсъдимият бъде признат за виновен, съдът го осъжда да заплати разноските по делото, включително разноските за служебен защитник.
Предвид гореизложеното, и на основание чл.306 ал.1, т.4 от НПК, във връзка с чл.189 ал.3 от НПК, следва подсъдимият да бъде осъден да заплати в полза на НБПП гр.София сумата от 320 лева, представляваща възнаграждение за предоставената му правна помощ. 
Предвид гореизложеното, съдът

О П Р Е Д Е Л И:

На основание чл.306, ал.1, т.4, във вр. с чл.189 ал.3 от НПК ОСЪЖДА А.А. от гр. Л., *, с ЕГН *, да заплати на НАЦИОНАЛНО БЮРО ЗА ПРАВНА ПОМОЩ гр.София сумата от ТРИСТА И ДВАДЕСЕТ ЛЕВА, представляваща възнаграждение за предоставената му правна помощ, определена с решение на НБПП гр.София, с № ПЛ – 1394/25.09. 2007 г.
ОПРЕДЕЛЕНИЕТО на съда подлежи на жалба и протест пред ПОС в 7-дневен срок, от съобщението до А. А..

ПРЕДСЕДАТЕЛ:

СЪДЕБНИ ЗАСЕДАТЕЛИ: 1.

						     2.